**REPUBLIKA HRVATSKA**  
**BJELOVARSKO-BILOGORSKA ŽUPANIJA  
OPĆINA BEREK   
ODBOR ZA DODJELU JAVNIH PRIZNANJA**

**KLASA: 061-01/18-01/01  
URBROJ: 2123/02-01-18-1  
Berek, 26. srpnja 2018.**

Na temelju članka 20. Odluke o javnim priznanjima Općine Berek („Službeni glasnik Općine Berek“ broj 05/08),  Odbor za dodjelu javnih priznanja Općine Berek upućuje

**JAVNI POZIV  
za predlaganje kandidata za dodjelu  
javnih priznanja Općine Berek u 2018. godini**

I.

Pozivaju se fizičke osobe, pravne osobe, ustanove, udruge građana i općinski načelnik da dostave prijedloge za dodjelu javnih priznanja Općine Berek.

**Javna priznanja Općine Berek su:**

1. **Povelja počasnom građaninu Općine Berek**
2. **Povelja Općine Berek**
3. **Zahvalnica Općine Berek**

II.

Za počasnog građanina Općine Berek može se predložiti istaknuti i ugledni građanin Republike Hrvatske i druge države, koji je svojim djelovanjem, zaslugama, postupcima, te ugledom znatno pridonio promicanju, značaju ili ugledu Općine Berek, te ostvarivanju njenog svekolikog razvoja i unapređenja u zemlji i inozemstvu.

Prijedlog za počasnog građanina mogu dati načelnik

III.

Povelja Općine Berek je javno priznanje koje se dodjeljuje fizičkim i pravnim osobama i stranim državljanima za izuzetne rezultate od značaja za općinu Berek iz područja:

• gospodarstva

• malog i srednjeg poduzetništva, obiteljskih gospodarstava

• odgoja i naobrazbe

• kulture i umjetnosti

• športa

• svih područja društvenog života od značaja za općinu Berek

IV.

Zahvalnica općine Berek je javno priznanje koje se dodjeljuje fizičkim i pravnim osobama, za uspješnu suradnju, te doprinos u razvoju i ugledu općine Berek, a može se dodijeliti iz kategorija predviđenih u toč. III. ove Odluke.

Odluku o dodjeli Zahvalnice općine Berek donosi načelnik.

V.

Javna priznanja ovog oblika u pravilu se dodjeljuju na Dan općine Berek, 29. rujna.

VI.

Prijedlog za dodjelu javnog priznanja općine Berek dostavlja se Odboru za dodjelu javnih priznanja općine Berek u pisanom obliku.

Prijedlog mora sadržavati podatke o kandidatu:

• osobne podatke s obrazloženjem zasluga zbog kojih se predlaže oblik priznanja,

• odgovarajuću dokumentaciju koja uz pismeni prijedlog može potkrijepiti prijedlog (analize, prikazi, rezultati, diplome, priznanja, životopis kandidata, tijek njegovog rada i ostvarenih rezultata, temeljito obrazloženje razloga predlaganja i obavezno pismenu suglasnost osobe na svoju kandidaturu za javno priznanje)

• podaci za pravne osobe trebaju sadržavati obrazloženja s podacima, podatke o poslovanju i rezultatima rada (dokumentirati osnovne podatke o ustroju i djelatnosti, ostvarene rezultate rada i temeljito obrazloženje razloga predlaganja i obavezno pismenu suglasnost odgovorne osobe u pravnoj osobi na kandidaturu pravne osobe za javno priznanje)

Uz prijedlog se prilaže i odgovarajuća dokumentacija – objavljeni rad, analize, prikazi, kritike, pisanje stručnog i drugog tiska, natjecateljski rezultat i sl.

Prijedlozi s nepotpunim podacima i obrazloženjem, i koji su dostavljeni izvan roka neće se razmatrati.

VII.

Rok za podnošenje pisanih prijedloga je zaključno s  **10. kolovoza 2018. godine.**

Prijedlozi se podnose Odboru za dodjelu javnih priznanja Općine Berek na adresu:

**OPĆINA BEREK  
Odbor za dodjelu javnih priznanja Općine Berek  
Berek 77  
43232 Berek   
s naznakom: «prijedlog za dodjelu javnih priznanja».**

**PREDSJEDNIK POVJERENSTVA  
Senka Jambrišak**